鮮娛糧︱張繼聰被誤認張敬軒 高EQ回應「下次可能會除衫」
2024年04月05日 18:00
東網電視
更多新聞短片
藝人被誤認是常有的事,最經典當年許志安被誤認杜德偉,更被批好寸唔睬人,近日張繼聰就被誤認為張敬軒,不過今次就沒有被狠批,反而大讚勁Nice。張繼聰在社交網發文,指行沙灘時老婆謝安琪聽到一群年青人大呼:「嘩,張敬軒吖」,並要求合照。見慣世面的張繼聰指自己習慣了,他搞笑表示:「諗住叫佢哋記得投我一票我最喜愛男歌手,好在佢哋話好鍾意睇飯戲攻心」,更標籤張敬軒續指,下次有人再誤認他,就不會講粗口,更可能會脫去上衣,原因竟是:「咁佢哋就會話張敬軒真人好斯文同埋好大隻。」
貼文一出引來當事人之一的張敬軒留言,幽默地指「我先至係張繼聰,我十年前就有兩個名叫做張繼軒同張敬聰,直至到有一次商場活動,女主持人叫我做蕭敬軒,我先至發現我真係好flexible。」連呂爵安(Edan)也有湊熱鬧:「軒仔做咩唔剃鬚。」雖然張繼聰與張敬軒的樣貌並不相似,但軒仔曾公開表示張繼聰是其表舅父,二人其實是有親戚關係。